Doštičkový aktivačný faktor

Nemýliť s doštičkovým rastovým faktorom.
náhľad|394x394bod|Doštičkový aktivačný faktor je lyzofosfolipid, ktorý nesie na prvom uhlíku glycerolu zvyšok kyseliny fosforečnej, ktorá vytvára fosfodiesterovú väzbu, druhý esterifikovaný alkohol je cholín. Hydroxylová skupina na druhom uhlíku glycerolu je esterifikovaná acetátom. Tretia hydroxylová skupina je éterifikovaná 16uhlíkatým alkoholom.
Doštičkový aktivačný faktor (skr. PAF, ang. platelet activating factor, tiež doštičky aktivujúci faktor, chemicky 1-hexadecyl-2-acetyl-sn-glycero-3-fosfocholín) je chemotaktický fosfolipid, ktorý je produkovaný leukocytmi, neutrofily, monocyty, eozinofily, trombocyty, žírne bunky, endotelové bunky, bunky v dreni obličiek, bunky v nezangiu. 

PAF je vylučovaný v časnej fáze alergickej reakcie. Jeho syntéza je stumulovaná interakciou antigénu s protilátkou alebo chemitaktickými peptidmi, trombínom, kolagénom a ďalšími látkami.

Doštičkový aktivačný faktor je chemickou podstatou patofyziológie astmy a šokových stavov.

Doštičkový aktivačný faktor sa viaže na membránový receptor tromocytov, čím vyvoláva agregáciu krvných doštičiek, pretože odkrýva väzobné miesta pre fibrinogén. 

 Fyziologické účinky doštičkového aktivačného faktoru 
Doštičkový aktivačný faktor má nasledujúce účinky:

 silné vazodilatačné účinky, ktoré sú nezávislé na sympatiku a prostanoidoch,
 vazokonstrikčné účinky v pľúcach a koži,
 zvyšuje permeabilitu ciev a extravazáciu tekutiny, čím vyvoláva edém, pričom účinky PAF sú tisíckrát silnejšie než účinky histamínu alebo bradykinínu,
 vyvoláva agregáciu krvných doštičiek aj bez príátomnosti tromboxánu A2,
 stimuluje agregáciu polymorfonukleárnych buniek,
 spúšťa uvoľnenie leukotriénov a lyzozómov,
 podporuje tvorbu superoxidov,
 podporuje degranuláciu eozinofilov
 podporuje agregáciu monocytov,
 podporuje adherenciu neutrofilov ku endoptelovým bunkám,
 podporuje diapedézu
 kontrahuje gastrointestinálne hladké svaly,
 kontrahuje hladké svaly maternice,
 kontrahuje hladkú svalovinu pľúc,
 zväčšuje spontánne kontrakcie maternice,
 zvyšuje odpor dýchacích ciest,
 zvyšuje sekréciu hlienu
 zvyšuje permeabilitu pľúcnych ciev,
 dlhodobo zvyšuje precitlivenosť priedušiek

 Referencie 

Kategória:Hematológia
Kategória:Lipidy